 Xornimada ka hor waxaa kaloo jiray dadaallo gaar ah oo ay sameeyeen aqoonyahanno Soomaaliyeed oo dibadda wax ku soo bartay isla mar ahaantaana ahaa aabbayaashii waxbarashada casriga ah kuwaas oo kala ahaa Maxuud Axmed Cali oo waqooyiga dalka ku baahiyey tacliinta casriga ah iyo Macallin Jaamac Bilaal oo kaalin mug leh ka soo qaatay dhidib u taagidda tacliinta casriga ah ee koofurta dalka. 